TVS (pol. : Telewizja Silesia) – niypubliczno rygiōnalno telewizyjno stacyja we ślōnskim wojewōdztwie, kero mo profil informacyjno-rozrywkowy. Stacyjo mo zasiyng na cołko Polsko bez satelita. Regularny przekoz TVS mioł anfang 29 marca 2008 ô godź. 10:00. Kanał TVS je kerowany głōwniy ku miyszkańcōm ślōnskigo wojewōdztwa. Ôbliczym kanauō bōł Marek Czyż, kery pracowoł we TVS do 2011 roku. Informiyrōje uōn ô nowinach s wojewōdztwa, a tyż s inkšych tajli Polski. Przed godzinōm 10:00 emitowane je Radio Silesia. We ramōwce je dziewiyńć informacyjnych serwisōw - gōwne nowiny ô 21:00 godzinie. W TVS ôboczyć idzie tyż programy promōjōnce Ślōnsk, jigo kultura, historyjo, muzyka a tradycyjo. Kanał je dostympny we wszyjskich cyfrowych platformach, niykerych kablowych necach a FTA. Dziynki technologiji kablowyj telewizyje JamBox, telewizyjo Silesia emituje we rozdzielczości HDTV. Terozki TVS HD je we naziymnyj telewizyji. Gyszichta. Piyrszōm prywatnōm telewizyjōm we Gōrnym Ślōnsku bōła PTV Rondo, kero nadowoła swoje programy ze Katowic na anfangu 90. lot (niyskorzi ôstoła przejynto ôd TV Wisła, s kerej powstoł ôgōlnopolski TVN. Piyrszōm we cołkim Ślōnsku (i wszyjskich krajach downygo kōmōnistycnygo "wschodnigo bloku") bōła PTV Echo, kero nadowoła we Wrocławiu ôd 6 lutygo 1990 do 8 marca 1995. Ouficyjolno neczajta TVS